שרון מימר

שרון מימר (נולד ב-6 בספטמבר 1973) הוא כדורגלן עבר ומאמן ישראלי ששיחק בעמדת הקשר האחורי ומאמן כדורגל המאמן את מכבי בני ריינה.

קריירת משחק
מימר גדל במחלקת הנוער של הפועל תל אביב, וכשעלה לבוגרים עבר לשחק בהפועל אזור מליגה ב'. בשנת 1993 הוחזר להפועל תל אביב על ידי המאמן משה סיני שהיה מאמנו בקבוצת הנוער, ובסך הכל שיחק מימר ארבע וחצי שנים בקבוצה הבוגרת של הפועל תל אביב, במדיה כבש ארבעה שערים בליגה ושער אחד בגביע המדינה. בקיץ 1997, כשהגיע לקבוצה המאמן אלי כהן, שוחרר מימר מהמועדון. עד פרישתו שיחק במספר קבוצות בליגת העל ובליגה הלאומית, והוא סיים את הקריירה בקבוצת הפועל בני לוד בשנת 2011.

לאחר פרישתו שיחק מימר בליגה בכדורגל חופים, וזכה באליפות במדי עירוני ראש העין. בשנת 2012 זכה באליפות המדינה בכדורגל באולמות עם מכבי נחלת יצחק.

קריירת אימון
בעונה שלאחר פרישתו, מונה מימר לעוזר מאמן הפועל ראשון לציון תחת מאמנו האחרון, ניסן יחזקאל, והמשיך לשמש בתפקיד גם תחת אייל לחמן עד שהאחרון פוטר מתפקידו בנובמבר 2013. לאחר פיטוריו של לחמן, מונה מימר לראשונה למאמן ראשי ומילא את התפקיד גם בעונת . בתחילת עונת  מינה בעלי ראשון לציון אייל ברקוביץ' את אופיר חיים למאמן הקבוצה, ומימר עזב את המועדון ומונה לעוזרו של ברק בכר, מאמן הפועל באר שבע.

בינואר 2016 מונה מימר למאמן הפועל כפר סבא לאחר פיטוריו של פליקס נעים. עם כניסתו לתפקיד השיגה הקבוצה חמישה ניצחונות רצופים, שלושה בליגה ושניים בגביע. מימר כיהן שנה בתפקיד, וב-23 בינואר 2017 פוטר מתפקידו.

ב-6 בפברואר 2017 מונה מימר למאמן בית"ר ירושלים עד לתום העונה. מימר העפיל עם הקבוצה לחצי גמר גביע המדינה, ואת עונת 2016/2017 סיימה הקבוצה במקום השלישי והבטיחה את השתתפותה במוקדמות הליגה האירופית. ב-25 במאי 2017 סיכם מימר לעונה נוספת בקבוצה, אך פוטר כשבוע לפני תחילת העונה.

ב-17 בספטמבר מונה מימר למאמן מכבי פתח תקווה, במקומו של קובי רפואה שהתפטר, ובתום העונה סיים את תפקידו במועדון.

ב-31 באוקטובר 2018 מונה מימר למאמנה של הפועל חיפה. ב-13 באפריל 2019 התפטר מתפקידו, לאחר רצף של 11 משחקים ללא ניצחון.

ב-10 בדצמבר 2019 מונה מימר למאמן הפועל חדרה. ב-28 בינואר 2021 פוטר מתפקידו, לאחר ארבעה הפסדים רצופים של קבוצתו.

ב-1 במרץ 2021 מונה למאמנה של בני סכנין. ב-18 בינואר 2022 פוטר מתפקידו.
ב-7 בספטמבר 2022 מונה למאמנה של מכבי בני ריינה,, אשר הצליחה תחתיו להבטיח את הישארותה בליגת העל.וב-14 במאי 2023 האריך את חוזהו בקבוצה.

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני הפועל תל אביב
כדורגלני הפועל כפר סבא
כדורגלני הפועל אשקלון
כדורגלני הפועל בת ים
כדורגלני הפועל נוף הגליל
כדורגלני מכבי קריית גת
כדורגלני הפועל ראשון לציון
כדורגלני בית"ר שמשון תל אביב
כדורגלני הפועל מרמורק
כדורגלני הפועל בני לוד
כדורגלני חופים ישראלים
בת ים: כדורגלנים
מאמני כדורגל ישראלים
מאמני הפועל ראשון לציון
מאמני הפועל כפר סבא
מאמני בית"ר ירושלים
מאמני מכבי פתח תקווה
מאמני הפועל חיפה
מאמני הפועל חדרה
מאמני בני סכנין
בוגרי אורט מלטון (בת ים)
ישראלים שנולדו ב-1973